Zemgale (Demenes pagasts)
Šis raksts ir par apdzīvotu vietu Demenes pagastā. Par citām jēdziena Zemgale nozīmēm skatīt nozīmju atdalīšanas lapu. Zemgale ir apdzīvota vieta Augšdaugavas novada Demenes pagastā. Izvietojusies Zemgales ezera dienvidaustrumu krastā pie Daugavpils—Viļņas dzelzceļa līnijas 5,5 km no pagasta centra Demenes, 21 km no novada centra Daugavpils un 252 km no Rīgas. Apdzīvotā vieta izveidojusies pie Zemgales dzelzceļa stacijas, kas bija Latvijas robežstacija pie robežas ar Lietuvu. 1932. gadā Zemgalei piešķirts biezi apdzīvotas vietas (ciema) statuss. Zemgalē atrodas Zemgales vidusskola un Zemgales Romas katoļu baznīca (iesvētīta 2006. gadā; agrākā stacijas ēka).